Strategi for økt gjenbruk av møbler ved flytting til nye lokaler

Vedtatt i foretaksledelsen 7. desember 2021

Bakgrunn: FNs Bærekraftsmål og nasjonale miljø- og klimamål for spesialisthelsetjenesten

Verdens naturressurser er under økt press. Det er derfor avgjørende for klimaet og naturen at ressursene brukes langt mer effektivt, slik at vi reduserer behovet for å ta ut nye ressurser. Sirkulærøkonomi er en metode som kan bidra mindre miljøbelastninger.

FNs Bærekraftsmål	Langsiktig mål for spesialisthelsetjenesten
Ansvarlig forbruk og produksjon Sikre bærekraftig forbruks- og produksjonsmønstre	Klimanøytral virksomhet innen 2045

Sykehuset har lenge hatt et møbellager som har blitt flittig brukt, og som inneholder møbler som kan brukes videre uten at de trenger å repareres. Vi ønsker å bygge videre på arbeidet som er gjort med møbellageret, og har satt et delmål på gjenbruk av møbler.

Gjenbruk av møbler vil kunne redusere kostnadene, miljø- og klimabelastningen og sikre rette møbler etter behovet til brukerne (nytt arbeidsplasskonsept). Vi håper at arbeidet med gjenbruk av møbler vil skape en stolthet i sykehuset for at vi er med på å minimere klima- og miljøbelastningen.

Delmål: Minst 40% av møblene ved flytting skal være gjenbruk i løpet av 2025

Hvordan skal vi måle: For noen prosjekter vil vi kunne nå målet med god margin og noen prosjekter vil vi ikke nå målet. Ved vurdering av om målet nås er det tilstrekkelig at det nås på porteføljenivå.

Hvordan skal vi jobbe?

Årlig gjennomgang av prosjekter som egner seg til høy grad av gjenbruk

Registrere møblene hos enheter som skal flytte, før det lages nytt møbelkonsept

Prioriteringer av møbler

Gjenbruk av eksisterende møbler fra eget helseforetak

Egne møbler som kan repareres eller redesignes

Kjøp av brukte møbler

Kjøp av nye møbler

Ved gjenbruk skal vi ha fokus på

alle møbler, lamper og annet løst inventar som kan gjenbrukes direkte

møbler, lamper etc. som kan repareres og gjenbrukes

det som kan brukes som grunnlag for redesign

Forutsetningen er at

gjenbrukte møbler og inventar skal tilfredsstille dagens krav til hygiene

ikke inneholde miljøgifter

være brukervennlig for dem som skal bruke det – pasienter, pårørende og ansatte med flere

kunne tilpasses innredningen for det nye arealet

Tiltak for å nå målet

Informasjon og kommunikasjon

Gjøre strategien kjent i helseforetaket og skape eierforhold til den

«Showroom» for å promotere strategien ved å vise eksempler

Drift og struktur

Ta strategien inn i kravspesifikasjoner for interne og eksterne prosjekter, spesielt fokus på interiørarkitekter

Måle og dokumentere for å vise effekter på reduksjon i klimabelastning og i sparte kroner

Tilstrekkelig lagerkapasitet for møbler som lagres til senere bruk

System for å gjøre kjent hva som finnes på lageret

Godt samarbeid med Miljøhallen for å fange opp det som ikke burde være kastet

Registrere møblene hos enheter som skal flytte, før det lages nytt møbelkonsept – f.eks. Loopfronts system

Inngå avtale for omtrekking av møbler

Avtaler og leverandører

Sette krav til leverandører av møbler når rammeavtaler inngås om at

møbler skal kunne repareres

møbelleverandøren skal ha delelager

leverandøren skal ha kompetanse på gjenbruk og reparasjoner

leie av møbler?

Innspill til sykehusinnkjøp angående kvalitet og type møbler for å sikre mest mulig ombruk

Måloppnåelse

For å se resultatene som oppnås skal følgende rapporteres på:

Ny pris	Kostnad for arbeid	Sparte kroner	Vekt	Estimert utslipp i kg CO2

Hvordan skal vi måle: For noen prosjekter vil vi kunne nå målet med god margin og noen prosjekter vil vi ikke nå målet.

Ved vurdering av om målet nås er det tilstrekkelig at det nås på porteføljenivå.

Rapportering/status

Ledergruppen i Drift/teknisk divisjon eier strategien, og vil få en årlig status på arbeidet. Status for delmålet vil også presenteres for foretaksledelsen en gang i året som en del av ledelsens gjennomgang for ytre miljø.

Interne referanser

Eksterne referanser

Forankring

Endringer siden forrige versjon

Forlenget gyldighet til 14.05.2025